Damians Klara

Damians Klara (; dzimis ) ir profesionāls itāļu hokejists, vārtsargs Zviedrijas hokeja līgas (SHL) komandā Brynäs IF, vienlaikus viņam ir līgums ar Nacionālās hokeja līgas (NHL) komandu Anahaimas "Ducks". Anaheimas klubs viņu izvēlējās ar 60. numuru 2023. gada NHL draftā otrajā kārtā. Viņš ir pirmais itāļu spēlētājs, kurš izvēlēts NHL draftā.
 Spēlētāja karjera 
Klara sāka spēlēt hokeju Pustertāles kluba hokeja akadēmijā, Bruniko, kur viņš ir dzimis. 2016. gadā viņš pievienojās Zalcburgas "Red Bull" junioru komandai. 2021./22. gada sezonā viņš debitēja Red Bull pieaugušo komandā Alpu hokeja līgā.

2022. gadā viņš parakstīja līgumu ar Zviedrijas klubu Färjestad BK. Pēc tam viņš tika izīrēts citam zviedru klubam Brynäs IF uz 2023./24. gada sezonu.

2024. gada 3. jūnijā viņš parakstīja trīs gadu jaunā spēlētāja līmeņa līgumu ar NHL komandu Anahaimas "Ducks", bet atgriezās "Färjestad" klubā uz īres tiesībām.Ducks Select Goaltender Clara with 60th Overall Pick Pēc tam viņš spēlēja Somijas komandā ""Kärpät" un AHL komandā Sandjego "Gulls", kur 2024./25. gada sezonā aizvadīja divas spēles.

Kopš 2021. gada viņš regulāri tiek izsaukts uz Itālijas izlasi dalībai dažādos turnīros.

2025. gada 16. jūnijā viņš tika izvēlēts starp pirmajiem sešiem spēlētājiem, kas spēlēs izlases sastāvā 2026. gada ziemas olimpiskajās spēlēs Itālijā.

 Atsauces 

 Ārējās saites 
 NHL profils
 Eliteprospects.com profils
 Eurohockey.com profils

Kategorija:2005. gadā dzimušie
Kategorija:Trentīno-Alto Adidžē dzimušie
Kategorija:Itālijas hokejisti
Kategorija:Zviedrijas hokeja līgas spēlētāji
Kategorija:Oulu "Karpat" spēlētāji
Kategorija:Itālijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs